
REFERAT DE APROBARE A  PROIECTULUI DE HOTĂRÂRE

privind modificarea HCLMT nr. 339/12.07.2022 aprobarea depunerii proiectului „Timișoara Capitală Europeană a Culturii: Memorialul Revoluției-Decembrie 1989”, a descrierii sumare a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență, Componenta C11-Turism și Cultură, Investiția I2 

1. Descrierea situației actuale
 România este datoare cu recunoașterea dramelor provocate oamenilor și societății în întregul ei de regimurile totalitariste, cu precădere în contextul geopolitic actual. Memoria revoluției este reflectată în spațiul public doar prin monumente de for public amplasate punctual în zonele relevante pentru evenimentele din decembrie 1989. Valorile revoluției nu se reflectă în spațiul public dincolo de o comemorare prin memorie a evenimentelor, spațiile urbane aferente nu oferă o calitate urbană care să permită locuitorilor și vizitatorilor să parcurgă traseul pe jos sau cu bicicleta, să se poată opri în siguranță, să poată petrece timp în ele, să comunice și să se informeze despre revoluția din 1989. Infrastructura spațiului public din zonele marcante ale revoluției are nevoie de modernizare și de un mod de a marca evenimentele revoluției ca parte a experienței de zi cu zi a orașului, respectiv a capitalei culturale 2023. Spațiul public reprezintă memoria revoluției într-o manieră nesatisfăcătoare la ora actuală. Este necesară transformarea lui astfel încât devină un factor de identificare socială și culturală, pentru locuitori și vizitatori. 
În acest sens, sunt necesare serviciile de proiectare pentru obiectivul de investiție publică din cadrul proiectului: „Timișoara Capitală Europeană a Culturii: Memorialul Revoluției-Decembrie 1989” și se fac demersuri pentru obţinerea unei finanțări pentru realizarea acestuia în cadrul  Planului Național de Redresare și Reziliență (PNRR) care reprezintă o oportunitate pentru Municipiul Timişoara de accesare a fondurilor europene alocate prin pregătirea de proiecte mature pentru perioada de programare 2020-2026. 
În data de 12.07.2022, prin HCLMT nr. 339, a fost aprobată depunerea proiectului „Timișoara Capitală Europeană a Culturii: Memorialul Revoluției-Decembrie 1989”, descrierea sumară a investiției propuse prin proiect, precum şi a cheltuielilor legate de proiect în vederea finanțării prin Planul Național Redresare și Reziliență, Componenta C11-Turism și Cultură, Investiția I2. 
Ulterior depunerii proiectului, valoarea neeligibilă a proiectului a fost majorată conform prevederilor instrucțiunii nr. 3/17.08.2022 a Direcției Generale Implementare PNRR și Instrumente Financiare privind interpretarea unitară a eligibilității sumelor prevăzute în anumite linii bugetare cuprinse în bugetul cererilor de finanțare depuse în cadrul Componentei C11 - Turism și cultură Investiția I2. Modernizarea/crearea de muzee și memoriale - PNRR: Art.1 Cheltuielile cu auditul pentru proiect sunt obligatorii și neeligibile, urmând a fi suportate de către solicitanți. 

2. Schimbări preconizate și rezultate așteptate
	Prin implementarea proiectului „Timișoara Capitală Europeană a Culturii: Memorialul Revoluției-decembrie 1989” se urmărește punerea în valoare din punct de vedere al calității spațiului public, a punctelor identificate ca având o importanță istorică pentru Timișoara, în urma evenimentelor Revoluției din 1989. Se dorește o abordare holistică asupra disfuncționalităților și particularităților fiecărei zone identificate și generarea unor soluții de amenajare a spațiului public, care să conțină elemente comune la nivelul tuturor locațiilor astfel încât să rezulte, la nivel perceptiv, un traseu al Revoluției din 1989.

3. Alte informații 
  	Valoarea totală eligibilă este de 18.799.791,30 lei fără TVA (echivalentul a 3,819 mil. Euro fără TVA, cursul valutar utilizat fiind cursul Inforeuro aferent lunii mai 2021: 1 euro=4,9227 lei), respectiv 22.341.398,72 lei inclusiv TVA.  
Valoarea totală neeligibilă a proiectului a fost majorată prin adăugarea costurilor cu auditul pentru proiect, fiind în valoare de 11.900,00 lei inclusiv TVA. 
Sumele reprezentând cheltuieli neeligibile și/sau conexe care asigură implementarea proiectului „Timișoara Capitală Europeană a Culturii: Memorialul Revoluției-decembrie 1989”, astfel cum acestea vor rezulta din documentațiile tehnico-economice/contractul de lucrări derulate în etapa de implementare, vor fi suportate din bugetul local al Municipiului Timișoara.

4. Concluzii
Având în vedere Notificare cu privire la începerea procedurilor de contractare a proiectului Timișoara Capitală Europeană a Culturii: Memorialul Revoluției-decembrie 1989 înregistrată la Municipiul Timișoara cu numărul CDD2022-403/20.09.2022 și luând în considerare corectarea bugetului proiectului în conformitate cu prevederile Instrucțiunii DGIPNRRIF nr. 3/11.08.2022 privind interpretarea unitară a eligibilității sumelor prevăzute în anumite linii bugetare cuprinse în bugetul cererilor de finanțare depuse în cadrul Componentei C11 - Turism și cultură Investiția 2 – Modernizarea/crearea de muzee și memoriale – PNRR și a prevederilor Ordinului nr. 2175/31.08.2022 pentru modificarea si completarea Ghidului specific – Condiții de accesare a fondurilor europene aferente PNRR în cadrul apelului de proiecte Pilonul IV – Coeziunea socială și teritorială, Componenta C11 – Turism și cultură, Investiția I2 – Modernizarea/crearea de muzee și memoriale, se impune reaprobarea valorii totale a proiectului. 

NOTĂ: Elementele de natură tehnică, de detaliu, se vor regăsi în raportul de specialitate si, dacă se impune,  în nota de fundamentare.				

